Lav et referat af nedenstående tekst:

Tekst:
Det er et problem, at valgdeltagelsen blandt unge på erhvervsskoler er 25 procent mindre end blandt deres jævnaldrende i gymnasierne. Det mener Dansk Ungdoms Fællesråd, som derfor rykker ud på skolerne og giver eleverne mulighed for at diskutere med jævnaldrende, der er politisk aktive. På Demokratiets Dag får eleverne mulighed for at diskutere emner, der ligger dem på sinde. Blandt de emner, som tidligere har været debatteret til allerede afholdte Demokratiets dage, er politikerlede, tillid til demokratiet, mangel på praktik- og lærepladser, jobskabelse til unge og bekæmpelse af kriminalitet. Efter elevernes egne diskussioner debatterer aktive unge fra de politiske ungdomsorganisationer de emner, som eleverne har valgt, og eleverne præsenteres på den måde for en række forskellige politiske holdninger. Demokratiets dag afsluttes med en markedsplads, hvor eleverne kan stille spørgsmål og tale med de politisk aktive unge. Demokratiets dag er udviklet og bliver afholdt af Dansk Ungdoms Fællesråd i samarbejde med LO Ungdom, Erhvervsskolerne Elevorganisation, Danske Erhvervsskoler, Landssammenslutningen af Handelsskoleelever og de politiske ungdomspartier. Og hvordan står det så til med de unge nordjyders valgdeltagelse? Det kan du se i grafikken nedenfor. Her kan du se, hvordan de unge nordjyder stemte ved sidste kommunalvalg. Bundskraberen var de unge i Frederikshavn Kommune, mens de unge i Rebild Kommune var mest flittige i stemmeboksen.

Referat:
Eleverne på erhvervsskolerne stemmer meget mindre end deres kammerater på de gymnasiale uddannelser. Det skal nyt koncept gøre op med.